Document ID: /roh_data/filtered/fineweb-2-filterrobots_roh.jsonl.gz/27295

Sin l’Alp Flix en il parc Ela circulescha ils bus quest onn gia a partir d’ascenziun, pia davent dals 30 da matg. En la Valle di Blenio en il Tessin – che tutga tar la regiun da la Greina – datti il suentermezdi mintgamai dus curs supplementars, scriva l’uniun Bus alpin en ina communicaziun.
Bus alpin
L'uniun naziunala Bus alpin porscha colliaziuns en destinaziuns d'excursiun en 16 regiuns da muntogna svizras. En collavuraziun cun exponents locals collia l'uniun uschia lieus ch'eran ditg be cuntanschibels cun autos privats.
Las purschidas da Bus alpin na profiteschan betg da subvenziuns publicas.
RR novitads 10:00